Muutettu ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-ilmailusopimuksen tekemisestä /* COM/2014/0104 final - 2006/0048 (APP) */





PERUSTELUT 1. EHDOTUKSEN TAUSTA Komissio on neuvotellut unionin puolesta Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-ilmailusopimuksen noudattaen joulukuussa 2004 tehtyä neuvoston päätöstä, jolla komissio valtuutettiin aloittamaan neuvottelut. Sopimus allekirjoitettiin 12. joulukuuta 2006. EU:n puolella sekä unioni että sen jäsenvaltiot ovat sopimukset osapuolia. Ratifiointiprosessi saatiin päätökseen kaikissa jäsenvaltioissa 13. tammikuuta 2014. Tämä ehdotus koskee vuonna 2006 neuvostolle esitetyn komission ehdotuksen (COM(2006)145 lopullinen) muuttamista. Jotta neuvoston olisi helpompi käsitellä ehdotusta, koko asiaa koskeva teksti esitetään muutettuna ehdotuksena. Euroopan unionin toiminnasta tehdyn sopimuksen mukaisesti neuvoston on hyväksyttävä päätös kansainvälisen sopimuksen tekemisestä ainoastaan unionin toimivaltaan kuuluvissa asioissa. Tämän muutetun ehdotuksen tarkoituksena on yhdenmukaistaa ehdotetun säädöksen nimi ja artiklaosa perussopimusten määräysten kanssa. 2. INTRESSITAHOJEN KUULEMINEN JA VAIKUTUSTEN ARVIOINTI Ei sovelleta. 3. EHDOTUKSEEN LIITTYVÄT OIKEUDELLISET NÄKÖKOHDAT Ei sovelleta. 4. TALOUSARVIOVAIKUTUKSET Ei sovelleta. 2006/0048 (APP) Muutettu ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-ilmailusopimuksen tekemisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 6 kohdan a alakohdan kanssa, ottaa huomioon Euroopan komission ehdotuksen, ottaa huomioon Euroopan parlamentin hyväksynnän[1], sekä katsoo seuraavaa: (1) Komissio on neuvotellut unionin puolesta Marokon kuningaskunnan kanssa Euro–Välimeri-ilmailusopimuksen, jäljempänä ʼsopimusʼ. (2) Sopimus allekirjoitettiin 12 päivänä joulukuuta 2006 neuvoston ja neuvostossa kokoontuneiden jäsenvaltioiden hallitusten edustajien päätöksen 2006/959/EY[2] mukaisesti. (3) Sopimus olisi hyväksyttävä unionin puolesta, ON HYVÄKSYNYT TÄMÄN PÄÄTÖKSEN: 1 artikla 1. Hyväksytään unionin puolesta Euroopan yhteisön ja sen jäsenvaltioiden sekä Marokon kuningaskunnan välinen Euro–Välimeri-ilmailusopimus. 2. Neuvoston puheenjohtaja valtuutetaan nimeämään yksi tai useampi henkilö, jolla on valtuudet toimittaa Marokon kuningaskunnalle sopimuksen 30 artiklan mukaiset nootit unionin puolesta, sekä antamaan seuraava ilmoitus: ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastakseen kaikki Euroopan yhteisön velvoitteet. Sopimuksen tekstissä olevat viittaukset ʼEuroopan yhteisöönʼ on siten tilanteen mukaan ymmärrettävä viittauksiksi ʼEuroopan unioniinʼ.” 2 artikla 1. Sopimuksen 22 artiklalla perustetussa sekakomiteassa unionia edustaa komissio. 2. Komissio vahvistaa sekakomiteassa ilmaistavan unionin kannan siltä osin kuin on kyse sopimuksen liitteiden muutoksista, liitettä I (Sovitut lentoliikennepalvelut ja määrätyt reitit) ja liitettä IV (Siirtymämääräykset) lukuun ottamatta, ja sopimuksen 7 ja 8 artiklan soveltamisalaan kuuluvista asioista, kuultuaan ensin neuvoston nimeämää erityiskomiteaa. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL C 081 E, 15.3.2011. [2] EUVL L 386, 29.12.2006.